แรงขายทำกำไรกด SET ปิดลบ 0.08 จุด ลุ้นพรุ่งนี้รีบาวด์ แนะจับตาการประชุม FOMC คืนนี้
แรงขายทำกำไรกด SET ปิดลบ 0.08 จุด ลุ้นพรุ่งนี้รีบาวด์ แนะจับตาการประชุม FOMC คืนนี้ โดยดัชนีปิดตลาดวันนี้ ที่ระดับ 1,701.79 จุด ลบ 0.08 จุด หรือ 0.00% มูลค่าการซื้อขาย 5.70 หมื่นล้านบาท
31 ก.ค. 2561

ผู้สื่อข่าวรายงานว่า ดัชนีปิดตลาดวันนี้ ที่ระดับ 1,701.79 จุด ลบ 0.08 จุด หรือ 0.00% มูลค่าการซื้อขาย 5.70 หมื่นล้านบาท
10 หุ้นกดดัชนีวันนี้

ด้านนายมงคล พ่วงเภตรา ผู้อำนวยการอาวุโส ฝ่ายวิเคราะห์หลักทรัพย์ บล.เคทีบี (ประเทศไทย) เปิดเผยกับ “ข่าวหุ้นธุรกิจออนไลน์” ว่า ภาวะตลาดหุ้นไทยวันนี้เป็นภาพของการแกว่งแบบไซด์เวย์ เนื่องจากราคาหุ้นปรับตัวเพิ่มขึ้นเยอะมาก่อนหน้านี้ จึงทำให้เกิดแรงขายทำกำไรในหลายๆกลุ่ม อีกทั้งตลาดฯยังไม่มีปัจจัยอะไรใหม่ๆเข้ามา ส่วนผลการดำเนินงานของบริษัทจดทะเบียนยังไม่มีอะไรโดดเด่น
สำหรับแนวโน้มภาวะตลาดฯในวันพรุ่งนี้ (1 ส.ค.) คาดว่าตลาดฯจะยังคงแกว่งตัวไซด์เวย์เหมือนวันนี้ แนะจับตาการประชุมของคณะกรรมการกำหนดนโยบายการเงินของธนาคารกลางสหรัฐ (FOMC) ที่จะมีขึ้นในคืนนี้ (31 ก.ค.)
พร้อมให้แนวรับที่ 1,690 จุด แนวต้านที่ 1,710 จุด
 
ส่วนหลักทรัพย์ที่มีมูลค่าการซื้อขายสูงสุด 5 อันดันแรก ได้แก่
PTT มูลค่าการซื้อขาย 4,321.44 ล้านบาท ปิดที่ 51.25 บาท ลดลง 0.50 บาท
CPALL มูลค่าการซื้อขาย 3,477.78 ล้านบาท ปิดที่ 75 บาท ลดลง 1 บาท
SCB มูลค่าการซื้อขาย 2,438.49 ล้านบาท ปิดที่ 140 บาท เพิ่มขึ้น 3.50 บาท
KBANK มูลค่าการซื้อขาย 1,883.48 ล้านบาท ปิดที่ 217 บาท เพิ่มขึ้น 2 บาท
AOT มูลค่าการซื้อขาย 1,725.44 ล้านบาท ปิดที่ 66.25 บาท เพิ่มขึ้น 0.25 บาท
 
ตลาดหุ้นเอเชีย
